कैलास-मासरोवर यात्रा च हिस्सा लैने आह्‌लें यात्रियें दा समेयान ढोने आह्‌लें ते खच्चर मालकें अपनी मंग गी लेइयै पैह्‌लें थमां गै आंदोलन चलाई रक्खे दा हा। रावत ने दस्सेआ जे पोटर्स-पोनी एसोशियेशन ने यात्रा दे पैह्‌लें यात्री पड़ाऽ पागला च रोकने दी गुप्त योजना बनाई ऐ। यात्रा इक जून गी नमीं दिल्ली थमां शुरू होई गेई ऐ। काठगोदाम होंदे होई दो जून गी आधार शिविर धारचूला पुज्जने दे परैंत पैह्‌ला यात्री दल 3 जून गी अपने पैह्‌लैं पड़ाऽ लेई रवाना होग। पैह्‌लै यात्री दल च 13 महिलाएं सनें कुल 47 यात्री न। पोटर्स-पोनी संघर्ष समिति दे संयोजक जगत सिंह मर्तोलिया ने दस्सेआ जे यात्रा संचालित कराने आह्‌ली संस्था कुमाऊं मण्डल विकास निगम पास्सेआ इस ब’रे यात्रियें दा समेयान ढुलाई दा कम्म ठेकेदारें गी सौंपी दित्ता ऐ जेह्‌दे कन्नै धारचला दे इक ज्हार थमां मते भारी गड्डियां बेरोजगार होई जाङन।